**Prijava dispozicije doktorske disertacije**

**na interdisciplinarnem doktorskem študijskem programu STATISTIKA**

1. Doktorand pripravi predlog dispozicije doktorske disertacije po pravilih fakultete, ki je izvajalka modula, in ga najprej pošlje v predhodno soglasje Programskemu svetu Statistika, ki se bo opredelil do njega in doktoranda o svojem stališču tudi obvestil.

2. Predlog dispozicije doktorske disertacije za predhodno mnenje Programskega sveta doktorand pošlje v elektronski obliki na e-naslova: [Jelena.MiklosTomazin@uni-lj.si](mailto:Jelena.MiklosTomazin@uni-lj.si) in [Ivana.Babic@uni-lj.si](mailto:Ivana.Babic@uni-lj.si).

3. Predlog dispozicije zajema:

1. izpolnjen **obrazec za prijavo dispozicije**, ki je dostopen na [spletni strani programa Statistike](https://www.uni-lj.si/studij/doktorski/statistika/pravila-obrazci/obrazci/);
2. **kratko dispozicijo doktorske disertacije**,pripravljeno po pravilih fakultete, izvajalke modula, na katerega je študent vpisan;
3. **kratek življenjepis;**
4. morebitno **bibliografijo** oziroma seznam objavljenih znanstvenih in drugih strokovnih del.

4. Programski svet predlog dispozicije doktoranda obravnava na prvi seji po prejemu predloga. Po prejemu odgovora Programskega sveta študent prijavi dispozicije na fakulteti, izvajalki modula.

5. Fakultete, izvajalke doktorskega študija Statistika imajo sprejeta različna pravila/pravilnike/navodila o rokih in postopkih za prijavo predlogov dispozicij doktorskih disertacij. Ob prijavi dispozicije doktorske disertacije doktorand upošteva pravila tiste fakultete, na kateri bo prijavil dispozicijo. Postopek za prijavo, oceno ustreznosti dispozicije, oceno dela ter zagovor doktorske disertacije vodijo fakultete, izvajalke študija. Na fakulteti bo predlog dispozicije najprej obravnavala Komisija za podiplomski/doktorski študij fakultete, nato pa še senat fakultete, na kateri doktorand dispozicijo prijavi. Senat fakultete imenuje tudi Komisijo za spremljanje doktorskega študenta. Nato se predvidoma v roku enega meseca razpiše datum doktorskega seminarja, na katerem študent predstavi dispozicijo (podrobnejša navodila pridobite na fakulteti). Komisija za spremljanje doktorskega študenta lahko kandidatu po izvedenem seminarju posreduje predloge za njeno izboljšanje in hkrati določi tudi rok za dopolnitev. Komisija pripravi oceno o ustreznosti dispozicije doktorske disertacije in jo pošlje senatu fakultete v potrditev.

7. Fakulteta predlog dispozicije doktorske disertacije po potrditvi na svojem senatu pošlje na UL. O njej bo razpravljala Komisija za doktorski študij Senata UL in po pooblastilu Senata UL sklepala o soglasju k dispoziciji.